CELEX: 62015TN0402
Language: ro
Date: 2015-07-22 00:00:00
Title: Cauza T-402/15: Acțiune introdusă la 22 iulie 2015 – Republica Polonă/Comisia Europeană

21.9.2015   
            
            
               RO
            
            
               Jurnalul Oficial al Uniunii Europene
            
            
               C 311/57
            
         Acțiune introdusă la 22 iulie 2015 – Republica Polonă/Comisia Europeană
   (Cauza T-402/15)
   (2015/C 311/62)
   Limba de procedură: polona
   
      Părțile
   
   
      Reclamantă: Republica Polonă (reprezentant: B. Majczyna)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei Comisiei Europene din 11 mai 2015 [notificată ca documentul C(2015) 3228] prin care se refuză acordarea unei contribuții financiare din Fondul european de dezvoltare regională pentru proiectul major „Centrul european de servicii partajate – Sisteme logistice inteligente” în cadrul programului operațional „Economie inovatoare” ca ajutor structural în cadrul obiectivului „Convergență în Polonia”;
            
         
               —
            
            
               obligarea Comisiei Europene la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă patru motive.
   
               1.
            
            
               Primul motiv, întemeiat pe încălcarea dispozițiilor coroborate ale articolului 41 alineatul (1), ale articolului 56 alineatul (3) și ale articolului 60 litera (a) din Regulamentul (CE) nr. 1083/2006, precum și a principiului cooperării loiale, întrucât evaluarea proiectului nu a respectat limitele criteriilor de selecție definite de comitetul de supraveghere, deși aceste criterii nu au fost contestate de Comisie atunci când au fost stabilite, și pe încălcarea articolului 41 alineatul (2) din Regulamentul (CE) nr. 1083/2006 pentru nerespectarea vădită a termenului de evaluare a proiectului.
            
         
               2.
            
            
               Al doilea motiv, întemeiat pe interpretarea eronată a condițiilor de acordare a unei cofinanțări prin intermediul Fondului european de dezvoltare regională (FEDER), întrucât s-a considerat că numai investițiile care au cel la mare grad potențial de răspândire (difuzare) a inovației pot fi cofinanțate, și pe evaluarea eronată a proiectului, întrucât s-a considerat că acesta nu asigură respectarea programului operațional „Economie inovatoare” întrucât lipsește potențialul inovator.
            
         
               3.
            
            
               Al treilea motiv, întemeiat pe interpretarea eronată a condițiilor de acordare a unei cofinanțări prin intermediul FEDER, întrucât s-a considerat că pot fi cofinanțate numai investițiile care creează locuri de muncă calificate și pe evaluarea eronată a proiectului, întrucât s-a considerat că nu creează locuri de muncă calificate.
            
         
               4.
            
            
               Al patrulea motiv, întemeiat pe evaluarea eronată a proiectului, întrucât s-a considerat că acesta nu asigură respectarea finalităților programului „Economie inovatoare” deoarece lipsește valoarea adăugată și efectul de stimulare.